רוברט קיוסאקי

רוברט טורו קיוסאקי (באנגלית: Robert Toru Kiyosaki, ביפנית: ロバート・トール・キヨサキ ; נולד ב-8 באפריל 1947) הוא איש עסקים וסופר אמריקני. התפרסם בזכות כתיבת הספר "אבא עשיר אבא עני". קיוסאקי הוא אמריקני, ממוצא יפני, דור רביעי בארצות הברית, שנולד וגדל בהוואי. הוא בא ממשפחה ידועה של מחנכים: אביו עמד בראש משרד החינוך בהוואי. לאחר שסיים את לימודיו בתיכון למד קיוסאקי בניו יורק, ובתום הלימודים התגייס לכוח הנחתים של צבא ארצות הברית ושירת במלחמת וייטנאם כקצין וכטייס מסוקי תקיפה. ב-1974 אחר שחזר מהמלחמה, החלה הקריירה העסקית שלו. ב-1977 הוא הקים חברה שהביאה בראשונה לשוק את ארנקי הניילון וצמדן[דרוש מקור], שזכו למכירות בהיקף של מיליוני דולרים. ב-1985 הקים חברה חינוכית[דרוש מקור] שפעלה בשבע מדינות (ארצות הברית, רוסיה, נורווגיה, יפן, ברזיל, קוריאה הדרומית וסינגפור), ולימדה עסקים והשקעות לעשרות אלפי תלמידים בעלי תואר ראשון[דרוש מקור]. תוכנית הטלוויזיה שלו שודרה בארצות הברית במשך שנה בערוץ הנוסטלגיה, והפיצה את המסר החינוכי שלו[דרוש מקור]. קיוסאקי פרש בגיל 47 ופנה להשקעות ולנדל"ן. הוא מעביר קורסים שנמשכים החל משעה אחת וכלה בשלושה ימים, ובהם הוא "מלמד אנשים את סודותיהם של העשירים"[דרוש מקור]. קיוסאקי התפרסם לאחר שפרסם את ספרו הראשון, "אבא עשיר אבא עני" ("Rich Dad, Poor Dad"). הוא פרסם 18 ספרים העוסקים בעשיית עושר שלא מעבודה, ובשיווק רב שכבתי, ובתוכם תורגמו לעברית הספרים "לפרוש צעיר לפרוש עשיר", "אם אתם רוצים להיות עשירים ומאושרים אל תלכו לבית ספר?". כמו כן שיווק מספר משחקי קופסה ומשחקי מחשב העוסקים בכספים ובניהול נכסים. המטרה הראשית של כל מוצריו היא לימוד השכלה פיננסית. באוקטובר 2012 הוכרזה חברה בבעלותו כפושטת רגל בשל חוב של 24 מיליון דולר לנושים. "בית הספר לעסקים"- עוסק בשיווק רב שכבתי. "סיפורי הצלחה"- אנשים המשתפים בסיפוריהם, שלמדו לקחים מהספר הראשון "אבא עשיר, אבא עני". "כך תהיה עשיר"- עושר מהשכלה פיננסית ולא עצות פיננסיות פשטניות וילדותיות להחריד. "אבא עשיר, אבא עני לבני נוער"- להתחיל בגיל צעיר. "מי לקח את הכסף שלי"- כיצד להניע את הכסף שלנו במקום להחנות אותו בחיסכון. "רבעי תזרים המזומנים"- המדריך לעצמאות פיננסית של אבא עשיר. מציג את עקרונות רבעי תזרים המזומנים (cashflow- quadrant). "IQ פיננסי"- כיצד לנהל בחוכמה את ענייננו הכספיים ולהשיג עושר ועצמאות כלכלית. "אח עשיר, אחות עשירה"- ספר העוסק בו ובאחותו אמי קיוסאקי שפנתה לנזירות בודהיסטית, מציג את הפן הרוחני. למה אנחנו רוצים שתהיה עשיר: שני אנשים, מסר אחד (אנ') יחד עם נשיא ארצות הברית דונלד טראמפ 2006. בנוסף כתב קיואסקי הקדמה לספרו של טראמפ תחשוב כמו מנצח. מדיה וקבצים בנושא רוברט קיוסאקי בוויקישיתוף אתר האינטרנט הרשמי של רוברט קיוסאקי (באנגלית) רוברט קיוסאקי, ברשת החברתית פייסבוק רוברט קיוסאקי, ברשת החברתית אקס (טוויטר) רוברט קיוסאקי, ברשת החברתית אינסטגרם רוברט קיוסאקי, סרטונים בערוץ היוטיוב רוברט קיוסאקי, ברשת החברתית Goodreads רוברט ט. קיוסקי (1947-), דף שער בספרייה הלאומית אלעד רובינשטיין, איך להיות עשיר על פי רוברט קיוסאקי?, באתר ynet, 23 באוקטובר 2007 דפנה מאור, מי שלא מצליח לעשות כמוני הוא לוזר, באתר הארץ, 2 באוקטובר 2007 אבא עשיר, אבא עני - גרסת הווידאו, הרצאה של קיוסאקי (55 דק') במסגרת "נטוורקינג 2007" - 22 באוקטובר 2007, באתר גלובס ליזה שיפרין, ‏אבא כבר לא כל כך עשיר, באתר ‏מאקו‏, 11 באוקטובר 2012* כתבה על פשיטת רגל של חברה בבעלותו, ניו יורק פוסט (הקישור אינו פעיל, 30.11.21)(באנגלית) "Company Bankruptcy Information for Rich Global LLC". BUSBK.com. 20 באוגוסט 2012. נבדק ב-2012-08-20. {{cite news}}: (עזרה)